La lune blanche
* * *  

Глянь: месяц бледны
Ў лясу гарыць,
І спеў пабедны
З галін ляціць,
Ўвесь поўны сілы.

О, друг мой мілы!

Сьвет спачывае.
Як шкло — ставок;
Ён адбівае
Калін гурток
І явар стары.

Снуй, сэрца, мары!

Спакой глыбокі
Злятае к нам
З нябес далёкіх,
І ззяе там
Блеск золку ясны.

О, момант красны!

<1911—1912>

Вершы Поля Верлена
Пераклады Максіма Багдановіча
Пераклады з французскай мовы
Творы 1911 года

cs:Píseň (Verlaine 2)
fr:« La lune blanche »
hu:La lune blanche
ru:Бледный отблеск луны (Верлен/Чюмина)